62020TO0452(01)_INF
Sklep predsednika Splošnega sodišča z dne 29. oktobra 2020 – Facebook Ireland/Komisija
(Zadeva T‑452/20 R)
„Začasna odredba – Konkurenca – Zahteva po informacijah – Člen 18(3) Uredbe (ES) št. 1/2003 – Predlog za izdajo začasne odredbe – Nujnost – Fumus boni juris – Tehtanje interesov“
1.
Začasna odredba – Odlog izvršitve – Začasni ukrepi – Pogoji za izdajo – Fumus boni juris – Nujnost – Resna in nepopravljiva škoda – Kumulativnost – Tehtanje vseh zadevnih interesov
(člena 278 in 279 PDEU)
(Glej točki 23 in 24.)
2.
Začasna odredba – Odlog izvršitve – Pogoji za izdajo – Fumus boni juris – Prima facie preizkus razlogov, navedenih v utemeljitev tožbe v glavni stvari – Pravno sredstvo zoper sklep Komisije, s katerim se odredi predložitev določenih dokumentov – Tožbeni razlogi, ki se nanašajo na kršitev načela nujnosti in pravice do spoštovanja zasebnega življenja – Tožbeni razlogi, ki niso neutemeljeni na prvi pogled
(člen 279 PEU; Listina Evropske unije o temeljnih pravicah, člen 7; Uredba Sveta št. 1/2003, člen 18(3))
(Glej točke 30, 53, 68 in 69.)
3.
Konkurenca – Upravni postopek – Zahtevek za informacije – Navedba pravne podlage in namena zahteve – Zahteva po razmerju potrebnosti med zahtevanimi podatki in preiskovano kršitvijo – Diskrecijska pravica Komisije – Sodni nadzor – Obseg
(člen 101 PDEU; Uredba Sveta št. 1/2003, člen 18(3))
(Glej točke od 36 do 52.)
4.
Konkurenca – Upravni postopek – Zahtevek za informacije – Poseg v zasebno življenje – Dopustnost – Pogoji
(Listina Evropske unije o temeljnih pravicah, člen 7; Uredba Sveta št. 1/2003, člen 18(3))
(Glej točke od 54 do 67.)
5.
Začasna odredba – Odlog izvršitve – Začasni ukrepi – Pogoji za izdajo – Resna in nepopravljiva škoda – Dokazno breme, ki ga nosi stranka, ki predlaga izdajo začasne odredbe – Nevarnost posega v temeljne pravice – Okoliščine, ki ne zadostujejo za ugotovitev resne škode – Presoja glede na okoliščine zadeve – Škoda, povezana z razkritjem občutljivih osebnih podatkov fizičnih oseb
(člena 278 in 279 PEU; Listina Evropske unije o temeljnih pravicah, člen 7; Poslovnik Splošnega sodišča, člen 156(3))
(Glej točke 70, 71, od 73 do 75, od 82 do 94 in 114.)
6.
Začasna odredba – Odlog izvršitve – Pogoji za izdajo – Tehtanje vseh zadevnih interesov – Odlog izvršitve sklepa Komisije, s katerim je bilo odrejeno posredovanje dokumentov, ki bi lahko vsebovali občutljive osebne podatke – Tehtanje javnega interesa Komisije, da ohrani učinkovitost pravil Unije o konkurenci, in interesa varstva pravice fizičnih oseb do zasebnega življenja – Uvedba ad hoc postopka za preučitev dokumentov, ki bi lahko vsebovali občutljive osebne podatke
(člen 278 PEU; Listina Evropske unije o temeljnih pravicah, člen 7; Uredba Sveta št. 1/2003, člen 18(3))
(Glej točke od 115 do 120.)
Predmet
Predlog na podlagi členov 278 in 279 PDEU za odlog izvršitve sklepa Komisije C(2020) 3013 final z dne 4. maja 2020 v zvezi s postopkom na podlagi člena 18(3) in člena 24(1)(d) Uredbe Sveta (ES) št. 1/2003 (zadeva AT.40684 – Facebook Marketplace).
Izrek
1.
Izvrševanje člena 1 Sklepa Evropske komisije C(2020) 3013 final z dne 4. maja 2020 v zvezi s postopkom na podlagi člena 18(3) in člena 24(1)(d) Uredbe Sveta (ES) št. 1/2003 (zadeva AT.40684 – Facebook Marketplace) se odloži v delu, v katerem se v njem določena obveznost nanaša na dokumente, ki niso povezani s poslovno dejavnostjo družbe Facebook Ireland Ltd in ki vsebujejo občutljive osebne podatke, in dokler postopek iz točke 2 tega izreka ni vzpostavljen.
2.
Družba Facebook Ireland opredeli dokumente, ki vsebujejo podatke iz točke 1 tega izreka in jih pošlje Komisiji na ločenem elektronskem nosilcu. Ti dokumenti se nato prenesejo v virtualno podatkovno sobo, ki je dostopna le članom ekipe, odgovorne za preiskavo, ki jih je, kolikor je najmanj mogoče, v navzočnosti (virtualni ali fizični) enakega števila odvetnikov družbe Facebook Ireland. Člani ekipe, odgovorne za preiskavo, preučijo in izberejo zadevne dokumente, hkrati pa odvetnikom družbe Facebook Ireland dajo možnost, da na zadevne dokumente dajo pripombe, preden se dokumente, za katere se šteje, da so pomembni, vloži v spis. Če se odvetniki družbe Facebook Ireland ne strinjajo s klasifikacijo dokumenta, imajo pravico pojasniti razloge za svoje nestrinjanje. V primeru nadaljnjega nestrinjanja lahko družba Facebook Ireland direktorju za informacije, komunikacije in medije pri generalnem direktoratu Komisije za konkurenco predlaga, da nestrinjanje razreši.
3.
Predlog za izdajo začasne odredbe se v preostalem zavrne.
4.
Sklep z dne 24. julija 2020, Facebook Ireland/Komisija (T‑452/20 R), se razveljavi.
5.
Odločitev o stroških se pridrži.